
ΑΠΑΛΛΟΤΡΙΩΣΕΙΣ 

ΑΠΟΦΑΣΕ ΙΣ 

Αριθ. 464 (1) 

Κήρυξη αναδασωτέας έκτασης 1,402 στρεμμάτων στη θέση «Παλιό- 
στανη» Λυγιάς της κοινότητας Κατούνας Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ ν 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις δ/ξεις του Ν. 998/79 «περί προστασίας των δασών κ.λπ» και 
ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 405/23.2.1989 πρόταση της Δ/νσης Δασών Λευκά¬ 
δας, αποφασίζουμε: 

Κηρύσσουμε αναδασωτέα, με σκοπό την προστασία και επαναφορά 
της δασικής βλάστησης με φυσική αναγέννηση, τη δασική έκταση, εμ- 
βαδού 1,402 στρεμμάτων που βρίσκεται, στη θέση «Παλιόστανη» περιφ. 
Λυγιάς κοινότητας Κατούνας. 

Προσδιορίζεται από τα στοιχεία ΑΒΓ'ΔΕΖΗΘΙΑ του συνημ. τοπ. 
διαγράμματος και έχει όρια: 

Ανατολικά: Δάσος αειφ. πλατυφύλλων (Δημόσιο). 

Δυτικά: Δάσος αειφ. πλατυφύλλων (Δημόσιο). 

Βόρεια: Δάσος αειφ. πλατυφύλλων (Δημόσιο). - , 

Νότια: Ελαιόκτημα. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 7 Μαρτίου 1989 
Η Νομάρχης 

Β. ΚΑΡΑΜΠΑ - ΤΣΙΜΠΙΔΑ 

Αριθ. 465 (2) 

Κήρυξη αναδασωτέας έκτασης 0,804 στρεμμάτων στη θέση «Βουνό» 
περιφέρειας κοινότητας Καλαμιτσίου Ν. Λευκάδας. 

Η ΝΟΜΑΡΧΗΣ ΛΕΥΚΑΔΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις δ/ξεις του Ν. 998/79 «περί προστασίας των δασών κ.λπ» και 
ειδικότερα: 

α) Του άρθρου 41 παρ. 1, β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθ. 410/24.2.1989 πρόταση της Δ/νσης Δασών Λευκά¬ 
δας, αποφασίζουμε: 

Κηρύσσουμε αναδασωτέα, με σκοπό την προστασία και επαναφορά 


της δασικής βλάστησης, τη δασική έκταση εμβαδού 0,804 που βρίσκε¬ 
ται στη θέση «Βουνό» περιφέρειας Καλαμιτσίου και προσδιορίζεται από 
τα στοιχεία ΑΒΓ ΔΕΖΗΑ του συνημ. τοπ. διαγράμματος και έχει 
όρια: 

Ανατολικά: Χωράφι. 

Δυτικά: Ελαιόκτημα. 

Βόρεια: Ελαιόκτημα και Αμαξωτός δρόμος. 

Νότια: Ελαιόκτημα. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 7 Μαρτίου 1989 
Η Νομάρχης 

Β. ΚΑΡΑΜΠΑ - ΤΣΙΜΠΙΔΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 2795 (3) 

Καθορισμός των ορίων αιγιαλού και δημιουργία παραλίας στη θέση 

«ΚΕΡΑΣ» Καλυβών Αποκορώνου μπροστά από την ιδιοκτησία των 

I. Μποτωνάκη κ.λπ.». 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρ. 1 μέχρι και 7 του ΑΝ 2344/40 «Περί αι- 
γιαλοΰ και παραλίας» όπως τροποποιήθηκαν και συμπληρώθηκαν με 
τις διατάξεις του άρθρ. 13 του Ν. 1078/80 και του άρθρ. 23 του ν. 
1337/83. 

2. Τις διατάξεις του άρθρ. 1 παρ. 9 του Κεφ. Β' της 0200/181/82 
κ.υ.α. των Υπουργών Προεδρίας Κυβερνήσεως και Οικονομικών. 

3. Τις διατάξεις του άρθρ. 1 παρ. 1 του Ν. 3200/55 «Περί διοικητι¬ 
κής αποκεντρώσεως» όπως ισχύουν σήμερα. 

4. Την από 3.3.89 έκθεση της αρμόδιας Επιτροπής με την οποία κα¬ 
θορίστηκαν τα όρια του αιγιαλού και παραλίας στη θέση «ΚΕΡΑΣ» Κα¬ 
λυβών Αποκορώνου μπροστά από την ιδιοκτησία των I. Μποτωνάκη 
κ.λπ. 

5. Το με κλίμακα 1:500 τοπογραφικό διάγραμμα της Μηχ/κού Ει¬ 
ρήνης Μαραγκουδάκη που συνοδεύει την έκθεση της Επιτροπής και εί¬ 
ναι θεωρημένο από τον Δ/ντή ΤΥΝ Χανιών Εμμ. Ποντικάκη την 
26.6.87. 

6. Τη σύμφωνη γνώμη του ΓΕΝ που διατυπώθηκε στο με αριθμ. 
Φ.187.2/354/20.8.87 έγγραφό του, αποφασίζουμε: 

Επικυρώνουμε την από 3.3.89 έκθεση της Επιτροπής καθορισμού 
των ορίων αιγιαλού και παραλίας και θέσεων αμμοληψίας, καθώς και 
το από τον Οκτώβριο 1986 τοπογραφικό διάγραμμα που τη συνοδεύει, 
το οποίο συντάχθηκε από την μηχ/κό Ειρ. Μαραγκουδάκη με κλίμακα 
1:500 και θεωρήθηκε την 26.6.87 από τον Δ/ντή ΤΥΝ Χανιών Εμμ. 
Ποντικάκη επί του οποίου η Επιτροπή χάραξε με κόκκινη συνεχή 
γραμμή τα όρια του αιγιαλού και με κίτρινη ομοία τα όρια της παραλίας 
στη θέση «ΚΕΡΑΣ» Καλυβών Αποκορώνου. 

Η παρούσα απόφαση μαζί με την έκθεση και το διάγραμμα να δημο- 
σιευθούν στην Εφημερίδα της Κυβερνήσεως. 

Χανιά, 7 Μαρτίου 1989 
Ο Νομάρχης 

ΜΑΝΟΛΗΣ ΜΠΡΙΛΛΑΚΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας και θέσεων 

αμμοληψίας, που αποτελείται από τους: 

1. Εμμανουήλ Δασκαλάκη, Προϊστάμενο ΔΟΥ Α Χανιών. 

2. Εμμανουήλ Μαυροειδή, τοπ. μηχ/κό, αναπλ. Δ/ντή ΤΥΝ Χα¬ 
νιών. 

3. Κων/νο Χατζημανωλάκη, Λιμενάρχη Χανιών μετέβη την 
16.12.86 στην περιοχή «ΚΕΡΑΣ» Καλυβών προκειμένου να καθορίσει 
για πρώτη φορά τα όρια αιγιαλού και παραλίας μπροστά από την ιδιο¬ 
κτησία του Ιωάννη Μποτωνάκη κ.λπ. 

Αφού έλαβε υπόψη 

α) Την από 15.10.86 αίτηση των I. Μποτωνάκη κ.λπ. 

β) Το από τον Οκτώβριο του 1986 τοπ/κό δ/μμα της μηχανικού Ει¬ 
ρήνης Μαραγκουδάκη με κλίμακα 1:500 ελεγμένο για την ακρίβειά 
του από τον Εμμ. Μαυροειδή τοπ/φο μηχ/κό της Δ/νσης ΤΥΝ Χανιών 
και θεωρημένο από τον Δ/ντή της Υπηρεσίας αυτής την 26.6.87. 

γ) Την μορφολογία της περιοχής, ότι δηλ. το πλάτος της αμμώδους 
εκτάσεως είναι μικρό και η συνεχόμενη ξηρά είναι επικληνής με από¬ 
τομα πρανή. 

δ) Ότι λόγω της φύσεώς του ο αιγιαλός δεν εξυπηρετεί το σκοπό του 
άρθρ. 7 παρ. 1 του ΑΝ 2344/40 και πρέπει να προστεθεί ζώνη παρα¬ 
λίας. 

ε) Το με αριθμ. Φ.187.2/354/20.8.87 έγγραφο του ΓΕΝ με το 
οποίο εκφράζεται η σύμφωνη γνώμη του όσο αφορά τη θέση των οριο¬ 
γραμμών, αποφασίζουμε: 

Καθορίζουμε επί του παραπάνω τοπ/κού υψομετρικού δ/τος της μη¬ 
χανικού Ειρ. Μαραγκουδάκη την οριογραμμή 1) αιγιαλού με κόκκινη 
συνεχή πολυγωνική γραμμή Α1 - Α2 - Α3 - Α4 - Α5 - Α6 - Α7 - Α8 - 
Α9 - 1 και 2) παραλίας με κίτρινη ομοία Π1 - Π2 - Π3 - Π4-Π5-Π6- 
Π7 - Π8 - Π9 - 1' και αποφαινόμαστε ότι δεν υπάρχει περίπτωση πα¬ 
λαιού αιγιαλού. 

Χανιά, 3 Μαρτίου 1989 
Η Επιτροπή 

(4) 

Αναγκαστική απαλλοτρίωση αγροτικού ακινήτου από την Κοινότητα 
Μέρωνα Ν, Ρεθΰμνης. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 

ΜΕΡΩΝΑ Ν. ΡΕΘΥΜΝΗΣ 

Με την 6/1989 απόφαση του Κοινοτικού Συμβουλίου Μέρωνα, η 
οποία επικυρώθηκε με την 2853/28.2.1989 απόφαση της Νομαρχίας 
Ρεθύμνης, αποφασΐστηκε η αναγκαστική απαλλοτρίωση αγροτικού ακι¬ 
νήτου, εκτάσεως 236,13Μ 2 , στη θέση Μαύρικα και οριοθετείται στο 
από 29.11.1988 τοπογραφικό διάγραμμα της ΤΥΔΚ Ρεθύμνης, ιδιο¬ 
κτησίας Παναγιωτάκη Βασιλείου του Ιωάννη, με σκοπό τη διάνοιξη του 
αγροτικού δρόμου Μαύρικα-Γερονιοτές. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μέρωνας, 7 Μαρτίου 1989 

Ο Πρόεδρος 
ΗΛΙΑΣ ΜΟΣΧΑΚΗΣ 

- 4 - 

Α ΝΑΚΟΙΝΩΣΕ ΙΣ 

Αρι θ. 172 21 (5) 

Γνωστοποίηση παρακατάθεσης αποζημίωσης για αναγκαστική απαλ¬ 
λοτρίωση έκτασης στο Δήμο Αθηναίων. 

ΔΗΜΟΣ ΑΘΗΝΑΙΩΝ 

' Εχοντας υπόψη: τα άρθρα 7 και 24 του Α.Ν. 1731/39 και 
797/71 «περί αναγκαστικών απαλλοτριώσεων», όπως αυτά τροποποι¬ 
ήθηκαν και συμπληρώθηκαν μεταγενέστερα, φέρομε σε γνώση των κά¬ 
τωθι αναφερομένων, ήτοι 1) των κεκτημένων ή αξιούντων δικαιώματα 
κυριότητας επί της δυνάμει των από 14.6.1943 και 24.10.1947 δια¬ 
τάγματος απαλλοτριωθείσης εκτάσεως κειμένης παρά τις οδούς Κόκκε- 
ρελ και Λυδίας (Α. Κυψέλη) (Φερομένων δικαιούχων κληρονόμων Ιω¬ 
άννη Καραγιάννη) και 2) των τυχόν επί της ανωτέρω εκτάσεως εγγε¬ 
γραμμένων ενυποθήκων ή κατασχόντων δανειστών ή τρίτων διεκδικη¬ 
τών ότι οι με την με αριθ. 354 έτους 1982 απόφαση του Πολυμελούς 
Πρωτοδικείου Αθηνών (Ειδικής Διαδικασίας) καθορισθείσες προσωρι¬ 
νές τιμές αποζημιώσεως για την απαλλοτρίωση της ανωτέρω εκτάσεως 
(περί της οποίας με αριθ. 95 έτους 1974 πράξη αναλογισμού, κυρω- 
θείσα με την υπ’ αριθ. 545917/515/ έτους 1975 Νομ. Αττικής (από¬ 
φαση) κατατέθηκε στο Ταμείο Παρακαταθηκών και Δανείων και εκδό- 
θηκε παρ’ αυτού το με αριθ. 59/13.1.1989 γραμμάτιο συστάσεως πα¬ 
ρακαταθήκης δραχμές ενός εκατομμυρίου εκατόν τριάκοντα δύο χιλιά¬ 
δων (1.132.000). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 1989 

Ο Δήμαρχος 

Μ. ΕΒΕΡΤ 

ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. 444 (6) 

Έγκριση του πολεοδομικού σχεδίου του επείγοντος στεγαστικού προ¬ 
γράμματος της ΔΕΠΟΣ στην περιοχή Μικρή Ρεποντίνα της Κοινό¬ 
τητας Αγίου Ανδρέα Κυνουρίας του Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

’ Εχοντας υπόψη: 

Ι.Τις διατάξεις του άρθρου 26 του Ν. 1337/83 όπως τροποποιήθη¬ 
καν με την παρ. 13, άρθρο 8 του Ν. 1512/85 (ΦΕΚ 4Α'). 

2. Τις διατάξεις της περί ΔΕΠΟΣ νομοθεσίας και ειδικότερα του άρ¬ 
θρου 17, (άρθρο 4 παρ. 2) του Π.Δ. 811/80 (ΦΕΚ 198/Α/1980) 
όπως ισχύει σήμερα. 

3. Τις διατάξεις του νομοθετικού διατάγματος της 17.7.23 όπως 
τροποποιήθηκαν και συμπληρώθηκαν. 

4. Το υπ’ αριθμ. 113/30.1.89 έγγραφο της Κοινότητας Αγ. Ανδρέα 
για την τήρηση της νόμιμης διαδικασίας, απ’ όπου φαίνεται ότι η προθε¬ 
σμία πέρασε άπρακτη. 

5. Την 1008/168/8.2.1989 απόφαση του Δ.Σ. της ΔΕΠΟΣ περί 
χαρακτηρισμού επείγοντος στεγαστικού προγράμματος και έγκρισης 
πολεοδομικού σχεδίου του προγράμματος «Αρκαδικό Χωριό». 


6. Την υπ’ αριθμ. Δ3458/374/15.6.88 κοινή Απόφαση Αναπλ. 
Υπουργού ΠΕΧΩΔΕ και Αναπλ. Υπουργού Οικονομικών. 

7. Τις διατάξεις του άρθρου 21, παρ. 4 του Ν. 1790/88 (ΦΕΚ 
134Α). 

8. Τις διατάξεις του Ν. 1734/87 (ΦΕΚ 189Α). 

9. Τις διατάξεις της κοινής Υπουργικής Απόφασης Αναπλ. Υπουρ¬ 
γού ΠΕΧΩΔΕ και Υφυπουργού Γεωργίας 74736/780 (ΦΕΚ 79/Β/ 
3.2.89. 

10. Την 22/23.2.89 (ΦΕΚ 61Α/27.2.89) απόφαση του Υπουργι¬ 
κού Συμβουλίου. . 

11. Την υπ’ αριθμ. Ν. 1/16.2.89 (θέμα 4ον) γνωμοδοτική εισή¬ 
γηση του ΣΧΠΟΠ Νομού Αρκαδίας, αποφασίζουμε: 

Άρθρο 1 

Εγκλίνεται το πολεοδομικό σχέδιο του επείγοντος στεγαστικού προ¬ 
γράμματος της ΔΕΠΟΣ στην περιοχή Μικρή Ρεποντίνα της Κοινότητας 
Αγίου Ανδρέα Κυνουρίας για τη δημιουργία του οικισμού ομογενών 
«Αρκαδικό Χωριό» με τον καθορισμό οικοδομήσιμων χώρων που δια- 
κρίνονται σε: 

οικοδομικά τετράγωνα για κατοικία με το στοιχείο (ΟΤ/Κ), οικοδο¬ 
μικά τετράγωνα για καταστήματα με το στοιχείο (ΟΤ/ΚΤ), για κατοι¬ 
κία και καταστήματα με το στοιχείο (ΟΤ/Κ.ΚΤ), για ξενοδοχείο με το 
στοιχείο (ΟΤ/Ξ), για κοινωφελείς χρήσεις με το στοιχείο (ΟΤ/ΚΟΙΝ.), 
οδών, πεζοδρόμων, χώρων στάθμευσης αυτοκινήτων με το στοιχείο 
(Ρ), κοινοχρήστων χώρων διαμορφωμένων με το στοιχείο (ΚΧ/Δ) ΠΕ¬ 
ΡΙΟΧΩΝ ΕΠΕΜΒΑΣΕΩΝ παρακτίου ζώνης με τα στοιχεία Α, Β, Γ, Δ 
και αδιαμόρφωτων περιοχών με δυνατότητα επέκτασης των σχεδίων με 
το στοιχείο ΔΕΣ/Α. 

Όπως οι ρυθμίσεις αυτές φαίνονται στα χρωματισμένα σχετικά πρω¬ 
τότυπα δύο (2) διαγράμματα σε κλίμακα, 1:1000 που θεωρήθηκαν από 
τον Προϊστάμενο του Πολεοδομικού Γραφείου του Άστρους με την υπ’ 
αριθμ. 1/199/14.2.89 πράξη του και που συνοπτικά τους αντίτυπα 
δημοσιεύονται με την παρούσα Απόφαση. 

Άρθρο 2 

Εγκρίνεται ο πολεοδομικός κανονισμός και οι όροι χρήσης του στεγα- 
στικού προγράμματος της ΔΕΠΟΣ «Αρκαδικό Χωριό» στην περιοχή 
Μικρή Ρεποντίνα Αγίου Ανδρέα Κυνουρίας, του οποίου το πολεοδομικό 
σχέδιο εγκρίνεται με το άρθρο 1 της παρούσας Απόφασης ως κατω¬ 
τέρω: 

Άρθρο 3 

1. Στα οικοδομικά τετράγωνα που χαρακτηρίζονται με τα στοιχεία 
ΟΤ1/Κ .... ΟΤ28/Κ επιτρέπεται μόνο η ανέγερση κατοικιών, είτε με 
οργανωμένη δόμηση, είτε μεμονωμένα καθώς και η κατασκευή χώρου 
στάθμευσης, πισίνες κλπ. διαμορφώσεις του οικοπέδου τους. 

2. Στο οικοδομικό τετράγωνο που χαρακτηρίζεται με το στοιχείο 
ΟΤ29/Ξ επιτρέπεται η ανέγερση ξενοδοχείου και συνοδευτικών αυτού 
χρήσεων. 

3. Στο οικοδομικό τετράγωνο που χαρακτηρίζεται με το στοιχείο 
ΟΤ39/ΚΟΙΝ. επιτρέπεται η ανέγερση πολιτιστικού κέντρου, γραφείων 
των παναρκαδικών ομοσπονδιών και εκκλησίας. 

4. Στο οικοδομικό τετράγωνο με το στοιχείο ΟΤ38/ΚΟΙΝ. επιτρέ¬ 
πεται η ανέγερση Σχολείου εκμάθησης ελληνικής γλώσσας, ιστορίας και 
πολιτισμού, υπό την αιγίδα των αρμόδιων φορέων καθώς και η ανέ¬ 
γερση μουσείου και βιβλιοθήκης της ομογένειας, γραφείων των ομο¬ 
σπονδιών και της Κοινότητας και αίθουσας πολλαπλών χρήσεων. 

5. Στα οικοδομικά τετράγωνα με τα στοιχεία ΟΤ30/ΚΤ και 
ΟΤ31/ΚΤ επιτρέπεται η ανέγερση εστιατορίων, αναψυκτηρίων, κτι¬ 
ρίων αναψυχής και γενικά χώρων συναθροίσεως κοινού. 

6. Στα οικοδομικά τετράγωνα με τα στοιχεία ΟΤ32/ΚΤ και 
ΟΤ33/ΚΤ επιτρέπεται η ανέγερση των χρήσεων της προηγουμένης 
παραγράφου 5 καθώς και εμπορικών καταστημάτων για την εξυπηρέ¬ 
τηση του οικισμού. Ειδικότερα στο ΟΤ33/ΚΤ επιτρέπεται και η ανέ¬ 
γερση γραφείων για εξυπηρέτηση της σκάλας πρόσδεσης μικρών σκα¬ 
φών αναψυχής του οικισμού. 

7. Στα οικοδομικά τετράγωνα με τα στοιχεία ΟΤ34/Κ.ΚΤ, ΟΤ35/ 
Κ.ΚΤ, ΟΤ36/Κ.ΚΤ και ΟΤ37/Κ.ΚΤ επιτρέπεται η ανέγερση κατοι¬ 
κιών,εμπορικών καταστημάτων που εξυπηρετούν τις καθημερινές ανά¬ 
γκες της περιοχής (είδη διατροφής, καταστήματα ψιλικών, φαρμακεία, 
καφενεία, ζαχαροπλαστεία, φούρνος, τουριστικά είδη, είδη αναψυχής 
και ψυχαγωγίας, ηλεκτρικό), υγειονομικού σταθμού και γραφείων. 

Σε περίπτωση κυριότητας χώρων των ανωτέρω οικοδομικών τετρά- 

γώνων από τις ομοσπονδίες ομογενών επιτρέπεται και η δημιουργία ξε¬ 
νώνα αρκάδων ομογενών, εφόσον τελεί υπό την διαχείριση των ομο¬ 
σπονδιών. 

8. Στην παράκτια ζώνη (αιγιαλός και παραλία) με το χαρακτηρισμό 
Α και Γ επιτρέπονται οι διαμορφώσεις και κατασκευές για πρόσβαση 
στη θάλασσα προς επέκταση του χώρου λουομένων. 

Με το χαρακτηρισμό Β επιτρέπονται οι κατασκευές για τη δημιουρ¬ 
γία σκάλας πρόσδεσης μικρών σκαφών αναψυχής. 

Με το χαρακτηρισμό Δ επιτρέπονται οι κατασκευές για βιολογικό κα¬ 
θαρισμό, πόντιση υποθαλασσίου αγωγού. 

9. Στο διαμορφωμένο κοινόχρηστο χώρο με χαρακτηρισμό ΚΧ/Δ2 
επιτρέπονται οι εγκαταστάσεις πλαζ, η δημιουργία γηπέδων, αθλοπαι¬ 
διών, και αθλητικών εγκαταστάσεων, υπαίθριος χώρος συνάθροισης 
κοινού και παιδική χαρά. 

10. Στο διαμορφωμένο κοινόχρηστο χώρο με χαρακτηρισμό ΚΧ/ 
Δ18 επιτρέπεται η δημιουργία γηπέδων, αθλοπαιδιών και αθλητικών 
εγκαταστάσεων, παιδικής χαράς και υπαίρθιων χώρων συνάθροισης 
κοινού. 

11. Στο διαμορφωμένο κοινόχρηστο χώρο με χαρακτηρισμό ΚΧ/Δ7 
επιτρέπεται η δημιουργία πλατείας του οικισμού. 

12. Στο διαμορφωμένο κοινόχρηστο χώρο με χαρακτηρισμό ΚΧ/Δ8 
επιτρέπονται οι εγκαταστάσεις βιολογικού καθαρισμού του οικισμού. 

13. Σε όλους τους διαμορφωμένους κοινόχρηστους χώρους επιτρέ¬ 
πονται διαμορφώσεις με στόχο την αισθητική και λειτουργική βελτίωση 
του κοινόχρηστου χώρου και επιβάλλεται η επαύξηση και βελτίωση της 
βλάστησης κατόπιν μελέτης σε συνεργασία με το Τμήμα Δρυμών και αι¬ 
σθητικών Δασών του Υπουργείου Γεωργίας. 

14. Οι αδιαμόρφωτοι χώροι με χαρακτηρισμό ΔΕΣ/Α παραμένουν 
εκτός σχεδίου για δυνατότητα μελλοντικής επέκτασης του οικισμού. 

Άρθρο 4 

Στο πρόσωπο των οικοπέδων που βρίσκονται στα οικοδομικά τετρά¬ 
γωνα της περιοχής της οποίας εγκρίνεται το σχέδιο με το άρθρο 1 του 
παρόντος, επιβάλλεται προκήπιο 4 μέτρων. 

Εντός του προκηπίου επιτρέπεται η κατασκευή χώρου στάθμευ¬ 
σης. 

Η τοποθέτηση της κατοικίας μέσα στο οικόπεδο γίνεται κατά Γ.Ο.Κ. 
Άρθρο 5 

Τα ελάχιστα όρια εμβάδού και διαστάσεων καθώς και οι όροι και πε¬ 
ριορισμοί δόμησης των οικοπέδων ορίζονται ως εξής: 

1. Οικοδομικό σύστημα κατά Γ.Ο.Κ. 

Ελάχιστο εμβαδόν αρτιότητας οικοπέδων 300 μ 2 . 

Ελάχιστο πρόσωπο 12 μ. 

Ελάχιστο βάθος 15μ. 

2. Στα οικοδομικά τετράγωνα ΟΤΙ έως ΟΤ28 καθώς και ΟΤ30, 


ΟΤ31, ΟΤ36, ΟΤ38 και ΟΤ39, ο συντελεστής δόμησης είναι 0,30 και 
η επιτρεπόμενη κάλυψη 0,25 της επιφανείάς του οικοπέδου. 

Στα οικοδομικά τετράγωνα ΟΤ29, ΟΤ32, ΟΤ33, ΟΤ34, ΟΤ35 και 
ΟΤ37 ο συντελεστής δόμησης είναι 0,60 και η επιτρεπόμενη κάλυψη 
0,40 της επιφάνειας του οικοπέδου. 

3. Για τα παραπάνω οικοδομικά τετράγωνα των παραγράφων 1 και 
2 εφαρμόζονται επί πλέον και οι εξής όροι δόμησης: 

α. Μέγιστο ύψος των κτιρίων επτά και μισό μέτρα (7,5μ.) από του 
πέριξ της κατοικίας φυσικού ή στοιχειωδώς διαμορφωμένου εδάφους. 

β. Υπεράνω του μέγιστου επιτρεπόμενου ύψους επιτρέπεται η κατα¬ 
σκευή στέγης μεγίστης κλίσης 40% και ύψους όχι μεγαλύτερου των 
2,00 μέτρων. 

γ. Ελεύθερο Ελάχιστο ύψος ορόφου κατοικίας 2.40 μ. και ορόφου 
καταστημάτων 3 μ. Το ύψος του ιερού ναού θα εγκριθεί κατά παρέκ¬ 
κλιση από την επιτροπή ενάσκησης αρχιτεκτονικού ελέγχου (ΕΕΑΕ). 

δ. Δεν επιτρέπεται η κατασκευή κτίσματος επί υποστηλωμάτων (ΡΙ- 
ΕΟΤΙ5). 

ε. Η κατασκευή στέγης είναι υποχρεωτική για όλα τα κτίρια. Το ύψος 
και η μορφή της καθορίζονται από τις λειτουργικές και αισθητικές ανά¬ 
γκες του κτιρίου και ελέγχονται από την επιτροπή ενάσκησης Αρχιτε¬ 
κτονικού Ελέγχου (ΕΕΑΕ). 

στ. Όλα τα κτίρια που δεν έχουν μελετηθεί και κατασκευαστεί από 
ΔΕΠΟΣ θα ελέγχονται από την Επιτροπή Ενασκήσεως Αρχιτεκτονικού 
Ελέγχου (ΕΕΑΕ) στην οποία θα γνωμοδοτεί και η ΔΕΠΟΣ και εκπρό¬ 
σωπος των κατοίκων του οικισμού που ορίζεται με απόφαση της Κοινό¬ 
τητας Αγ. Ανδρέα μετά από πρόταση της Παγκόσμιας Συνομοσπονδίας 
Αρκάδων Ομογενών. 

5. Η ΔΕΠΟΣ μετά από γνωμοδότηση του παραπάνω εκπροσώπου 
των κατοίκων θα αποφασίζει ειδικό κανονισμό με συμπληρωματικές 
διατάξεις για θέματα που αφορούν τη λειτουργία, διαχείριση και εμφά¬ 
νιση του Αρκαδικού Χωριού καθώς και για τις επιτρεπτές χρήσεις εντός 
του οικισμού που θα εγκριθεί μετά από απόφαση του Δ.Σ. της ΔΕΠΟΣ 
και του Νομάρχη Αρκαδίας. 

Άρθρο 6 

Η ισχύς της παρούσης άρχεται από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση και τα διαγράμματα σε κλίμακα 1:1000 που τη συνο¬ 
δεύουν υπογράφτηκαν σε 4 αντίγραφα και μια διαφάνεια και να αναρτη- 
θούν επί δεκαπενθήμερο στα γραφεία του Πολεοδομικού Γραφείου 
Άστρους, μετά τη δημοσίευση της απόφασης στην Εφημερίδα της Κυ¬ 
βέρνησης. 

Τρίπολη, 10 Μαρτίου 1989 

Ο Νομάρχης 
Γ. ΗΛΙΑΚΟΠΟΥΛΟΣ 

